Raaiselsterftes in Limpopo ondersoek - Maroela Media
Die polisie in Limpopo ondersoek die dood van drie gesinslede wie se liggame gedeeltelik verbrand in hul huis gevind is.
Lt.kol. Moatshe Ngoepe, woordvoerder van die polisie, het gesê die liggame is deur inwoners van die Mahwibidung-nedersetting gevind.
"Die drie lyke is in 'n slaapkamer van die huis gevind wat gebrand het. Die liggame was ook gedeeltelik verbrand," het Ngoepe gesê. Die oorledenes is later as Samuel Sejaphala (86), Alice Sejaphala (78) en Seahlodi Sejaphala (16) geïdentifiseer.
Die oorsaak van die oorledenes se dood is nog nie vasgestel nie, maar die polisie ondersoek drie sake van moord.
Ngoepe het versoek dat mense met meer inligting dit by 0860 010 111 of by lt.kol. Cecil Machimane by 072 532 1725 aanmeld.
Sjoe wat n manier om te sterf? Dis regtig uit beheer op alle vlakke in die reenboog nasie land van ons… Hierdie gedrag van n lewe beteken niks moet erens die hoof gebied word. Hoe lewe die een met so n gewete? Ook weer waar sommige het geen gewete. My hart bloei vir die die wat so moes sterf. RIP
Sinneloos · 4 jare gelede
Dit is regtig sinneloos, 2 ou mense en 'n kind. Ek wil nie die ding agter die berg gaan haal, maar ek hoop regtig die polisie kyk na moontlike verkragting asook na 'n tik kop familie lid! Wens regtig die doodstraf kan teruggebring word!!!!!